CELEX: C2004/156/05
Language: fi
Date: 2004-06-12 00:00:00
Title: Asia C-125/04: Collège d'Arbitrage de la Commission Litiges Voyagesin 4.12.2003 tekemällään päätöksellä esittämä ennakkoratkaisupyyntö asiassa Guy Denuit ja Betty Cordenier vastaan Transorient — Mosaïque Voyages et Culture SA

12.6.2004   
            
            
               FI
            
            
               Euroopan unionin virallinen lehti
            
            
               C 156/3
            
         Collège d'Arbitrage de la Commission Litiges Voyagesin 4.12.2003 tekemällään päätöksellä esittämä ennakkoratkaisupyyntö asiassa Guy Denuit ja Betty Cordenier vastaan Transorient — Mosaïque Voyages et Culture SA
   (Asia C-125/04)
   (2004/C 156/05)
   Collège d'Arbitrage de la Commission Litiges Voyages (Belgia) on pyytänyt 4.12.2003 tekemällään päätöksellä, joka on saapunut yhteisöjen tuomioistuimeen 8.3.2004, Euroopan yhteisöjen tuomioistuimelta ennakkoratkaisua asiassa Guy Denuit ja Betty Cordenier vastaan Transorient — Mosaïque Voyages et Culture SA seuraaviin kysymyksiin:
   
               1.
            
            
               Onko direktiivin 90/314/ETY (1) 4 artiklan 4 kohdan a alakohtaa tulkittava siten, että kun kuluttajan ja matkanjärjestäjän ja/tai välittäjän välisessä sopimuslausekkeessa määrätään ainoastaan hinnankorotuksen mahdollisuudesta ja sen tarkasta laskutavasta ja kun kyseisellä sopimusmääräyksellä pyritään vain ottamaan huomioon kyseisen direktiivin 4 artiklan 4 kohdan a alakohdassa tyhjentävästi luetellut muutokset, siinä implisiittisesti säädetään hinnanalennuksesta saman laskutavan mukaisesti?
            
         
               2.
            
            
               Onko direktiivin 90/314/ETY 4 artiklan 4 kohdan a alakohtaa tulkittava siten, että kun kuluttajan ja matkanjärjestäjän ja/tai välittäjän välisessä sopimuslausekkeessa määrätään sekä hinnankorotuksen että hinnanalennuksen mahdollisuudesta muttei niiden tarkasta laskutavasta ja kun kyseisellä sopimusmääräyksellä pyritään vain ottamaan huomioon kyseisen direktiivin 4 artiklan 4 kohdan a alakohdassa tyhjentävästi luetellut muutokset, siinä säädetään koko sopimuslausekkeen pätemättömyydestä vai niin, että siinä säädetään ainoastaan sen hinnankorotusta koskevan määräyksen pätemättömyydestä?
            
         
               3.
            
            
               Onko direktiivin 90/314/ETY 4 artiklan 4 kohdan a alakohtaa tulkittava siten, että kun kuluttajan ja matkanjärjestäjän ja/tai välittäjän välisessä sopimuslausekkeessa määrätään yksinomaan matkanjärjestäjällä ja/tai välittäjällä olevasta sekä hinnankorotuksen että hinnanalennuksen mahdollisuudesta sekä niiden tarkasta laskutavasta ja kun kyseisellä sopimusmääräyksellä pyritään vain ottamaan huomioon kyseisen direktiivin 4 artiklan 4 kohdan a alakohdassa tyhjentävästi luetellut muutokset, siinä säädetään koko sopimuslausekkeen pätemättömyydestä vai niin, että siinä säädetään ainoastaan sen hinnankorotusta koskevan määräyksen pätemättömyydestä?
            
         
               4.
            
            
               Onko direktiivin 90/314/ETY 4 artiklan 4 kohdan a alakohtaa tulkittava siten, että kun kuluttajan ja matkanjärjestäjän ja/tai välittäjän välisessä sopimuslausekkeessa määrätään sekä matkanjärjestäjän ja/tai välittäjän että kuluttajan mahdollisuudesta hinnankorotukseen tai hinnanalennukseen sekä niiden tarkasta laskutavasta ja kun kyseisellä sopimusmääräyksellä pyritään vain ottamaan huomioon kyseisen direktiivin 4 artiklan 4 kohdan a alakohdassa tyhjentävästi luetellut muutokset, matkanjärjestäjä ja/tai välittäjä on kyseisen alakohdan nojalla velvollinen alentamaan hintaa, vaikka kuluttaja ei olisikaan sitä vaatinut?
            
         
      (1)  Matkapaketeista, pakettilomista ja pakettikiertomatkoista 13 päivänä kesäkuuta 1990 annettu neuvoston direktiivi 90/314/ETY (EYVL L 158, 23.6.1990, s. 59).